Diari Oficial de la Generalitat Valenciana


Sumari del DOGV 3517, del 15-06-1999 (1999/5594)

ORDRE de 3 de juny de 1999, de la Conselleria de Cultura, Educació i Ciència, per la qual es modifica l'Ordre de 13 d'abril de 1999, sobre catàleg d'unitats, llocs de treball docent i altres aspectes de determinats centres públics d'Educació Infantil (2n cicle), Educació Preescolar, Educació Primària i Educació Especial, de titularitat de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3517

Data del DOGV
:   15-06-1999

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1999/5594


Data del document
:   03-06-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * educació preescolar
    * ensenyament primari
    * personal docent
    * catàleg
    * educació especial
    * personal
    * qualificació del personal
    * administració del personal

ORDRE de 3 de juny de 1999, de la Conselleria de Cultura, Educació i Ciència, per la qual es modifica l'Ordre de 13 d'abril de 1999, sobre catàleg d'unitats, llocs de treball docent i altres aspectes de determinats centres públics d'Educació Infantil (2n cicle), Educació Preescolar, Educació Primària i Educació Especial, de titularitat de la Generalitat Valenciana. [1999/5594]
  
L'Ordre de 13 d'abril de 1999, de la Conselleria de Cultura, Educació i Ciència (DOGV núm. 3481, de 26.04.99), establix que, per al curs 1999-2000, el catàleg de determinats centres docents d'Educació Infantil (2n cicle), Educació Preescolar, Educació Primària i Educació Especial, de titularitat de la Generalitat Valenciana, experimentarà les modificacions sobre unitats, llocs de treball docent i altres aspectes, que els seus annexos arrepleguen.
  
Posteriorment a la promulgació de la dita disposició legal s'ha realitzat el procés d'admissió d'alumnat, del qual s'ha derivat la necessitat d'introduir certes variacions.
  
Vists els expedients i estudiades les propostes efectuades per les direccions territorials de Cultura i Educació d'Alacant, Castelló i València.
  
Conformement a allò que s'ha establit en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre (DOGV núm. 3073, de 08.09.97), i fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Queda modificat l'annex I de l'Ordre de 13 d'abril de 1999, de la Conselleria de Cultura, Educació i Ciència, per la qual es modifica el catàleg d'unitats, de llocs de treball docent i d'altres aspectes de determinats centres públics d'Educació Infantil (2n cicle), Educació Preescolar, Educació Primària i Educació Especial, de titularitat de la Generalitat Valenciana, de manera que, a partir del curs 1999/2000, el catàleg dels centres indicats en l'annex I de la present ordre serà el que s'especifica.
  
Segon
  
Queda modificat l'annex II de la dita ordre, de manera que les denominacions dels programes d'educació bilingüe dels centres indicats en l'annex II de la present ordre, seran les que s'especifiquen.
  
DISPOSICIONS ADDICIONALS
  
Única
  
La present disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present ordre entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a partir del començament del curs escolar 1999/2000.
  
Segona
  
Contra el present acte, que posa fi a la via administrativa, la persona interessada podrà interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos o deu dies, si s'opta per seguir el procediment per a la protecció de drets fonamentals de la persona, comptats els dos des de l'endemà de la seua publicació. Tot això, conformement a allò disposat en els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 3 de juny de 1999
  
El conseller de Cultura, Educació i Ciència,
  
MANUEL TARANCÓN FANDOS